UG कोर्सेज के लिए स्टूडेंट आज से करें अप्लाई; PG कोर्स एंट्रेंस टेस्ट के आवेदन 19 से
Admission Open in Undergraduate (UG) Courses at University Constituent Colleges राजस्थान यूनिवर्सिटी के संघटक कॉलेजों में अंडर ग्रेजुएशन (UG) कोर्सेज में एडमिशन की प्रक्रिया आज से शुरू हो गई है।
राजस्थान यूनिवर्सिटी के संघटक कॉलेजों में अंडर ग्रेजुएशन (UG) कोर्सेज में एडमिशन की प्रक्रिया आज से शुरू हो गई है। इसके तहत स्टूडेंट्स महारानी कॉलेज, महाराजा कॉलेज, कॉमर्स कॉलेज और राजस्थान कॉलेज में बीए, बीकॉम, बीएससी पास कोर्स, ऑनर्स कोर्स के साथ सर्टिफिकेट कोर्स, डिप्लोमा, बीसीए, बीबीए, बीपीए में एडमिशन के लिए अप्लाई कर सकते हैं।
12वीं पास कर चुके स्टूडेंट्स यूनिवर्सिटी के संघटक कॉलेजों में एडमिशन के लिए 17 जून से 26 जून रात 12 बजे तक यूनिवर्सिटी की ऑफिशियल वेबसाइट https://uniraj.ac.in/ पर जाकर ऑनलाइन अप्लाई कर सकते हैं।
PG कोर्स: टेस्ट के लिए आवेदन 19 से 
पोस्ट ग्रेजुएशन कोर्स में एडमिशन के लिए स्टूडेंट्स को यूनिवर्सिटी ऑफ राजस्थान एडमिशन टेस्ट फॉर पोस्ट ग्रेजुएट कोर्सेज- URATPG में पास होना जरूरी होगा। इस परीक्षा के लिए आवेदन 19 जून से 26 जून तक यूनिवर्सिटी की वेबसाइट के माध्यम से हो सकेंगे।
पोस्ट ग्रेजुएट कोर्सेज- URATPG परीक्षा की संयोजक प्रो. रश्मि जैन ने बताया कि यूनिवर्सिटी में PG विषयों की सूची, निर्धारित शुल्क का विवरण, परीक्षा की समय सारणी, प्रवेश पत्र व परीक्षा केन्द्रों की जानकारी के साथ परीक्षा के परिणाम तक सारी जानकारी www.uratpguor.org/rajasthan-university पर उपलब्ध होगी। ऐसे में जो भी स्टूडेंट्स पोस्ट ग्रेजुएट कोर्सेज में आवेदन करना चाहते हैं। वे 26 जून तक अप्लाई कर सकेंगे।
इन सीटों के लिए कर सकेंगे आवेदन
महारानी कॉलेज
राजस्थान कॉलेज
कॉमर्स कॉलेज
महाराजा कॉलेज
आवेदन के लिए आवश्यक डॉक्यूमेंट 
यूनिवर्सिटी के जनसम्पर्क अधिकारी डॉ. भूपेन्द्र सिंह शेखावत ने बताया कि नई शिक्षा नीति के अनुसार राजस्थान यूनिवर्सिटी में ग्रेजुएशन कोर्स में सेमेस्टर सिस्टम को अंतिम रूप दिया जा रहा है। इस संबंध में 19 जून को यूनिवर्सिटी की एकेडमिक काउंसिल की विशेष बैठक आयोजित की जा रही है। इसके साथ ही 28 जून को सिंडिकेट की बैठक भी प्रस्तावित है। जिसमें मुख्य रूप से नई शिक्षा नीति को लेकर मंथन किया जाएगा।